COMUNICAT DE PRESĂ

***COAST WATCH* SAU *DE VEGHE LA MAREA NEAGRA***

 Școala Gimnazială ”George Coșbuc” 23 August din județul Constanța este parteneră tradițională a ONG Mare Nostrum și se implică activ în activitățile dedicate protejării Mării Negre.

 Astfel, marti, 27 octombrie 2015, între orele 14.00-16.00 elevii claselor gimnaziale ai Școlii Gimnaziale ”Titu Maiorescu” Dulcești (structură a școlii din comuna 23 August) au desfășurat acțiunea de ”coast watch” pe plaja comunei. Au observat și au notat locațiile cu deșeuri nocive: pet-uri, cutii de aluminiu, materiale plastice, pungi, bucăți de materiale de construcție și alte ”amintiri” lăsate de turiști și de localnici pe plaje sau în apa mării. Activitatea a continuat la sediul școlii din Dulcești, unde elevii-voluntari au redactat fisa de observatie, sub directa supraveghere a profesorilor Ioniță Georgeta și Enescu Octavia.

 Acțiunea a fost urmată de sărbătorirea Zilei Internaționale a Mării Negre (sâmbătă, 31 octombrie 2015, orele 10.00-13.00) în toate unitățile de învățământ subordonate Școlii Gimnaziale ”George Coșbuc” 23 August (școlile Dulcești și Moșneni și grădinițele cu program normal), prin prezentare de PPT despre geografia, istoria și biologia mării noastre. Pentru a asigura interactivitatea a fost utilizat un joc oferit de ONG ”Mare Nostrum”, foarte apreciat de copii și planșe realizate de micii pictori. Activitățile au fost coordonate de Marica Isabela, Apostol Cristina, Alexandru Camelia Nicoleta, Ușurelu Carmen, cu implicarea directă a tuturor doamnelor învățătoare.

 Panourile cu cele mai reprezentative lucrări au constituit o expoziție comună deschisă tuturor vizitatorilor pe holurile școlii gimnaziale din Dulcești în perioada 1 – 14 noiembrie 2015, între orele 10.00-14.00.

 Director,

 Prof. Iacob Magdalena

 Consilier de imagine,

 Prof. David Valentina